РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/212-18

23. септембар 2018. године

Б е о г р а д

**З А П И С Н И К**

**39. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 21. СЕПТЕМБРА 2018. ГОДИНЕ**

Седница је почела у 9,30 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, др Александар Мартиновић, Жарко Мићин, Јован Палалић, Биљана Пантић Пиља и Балинт Пастор.

Седници нису присуствовали чланови Одбора: Зоран Деспотовић, Милетић Михајловић, Душан Павловић, Наташа Мићић, Душан Петровић, Срето Перић и Катарина Ракић, нити њихови заменици.

Седници је присуствавао и Златко Петровић, виши саветник у Министарству правде.

Председник Одбора је констатовао да су испуњени услови за рад и пуноважно одлучивање и на основу сходне примене члана 92. став 2. Пословника Народне скупштине предложио, а чланови одбора су **већином гласова** прихватили да се предложени дневни ред допуни тачком 2. Утврђивање Прдлога одлуке о престанку функције председника Основног суда у Сомбору, након чега су чланови Одбора, у целини, **већином гласова** утврдили следећи:

Д н е в н и р е д :

1. Разматрање Предлога закона о потврђивању Споразума између Владе Републике Србије и Владе Републике Француске о размени и узајамној заштити тајних података, који је поднела Влада (број 011-2738/18, од 30. августа 2018. године);
2. Утврђивање Прдлога одлуке о престанку функције председника Основног суда у Сомбору;
3. Разно.

**ПРВА ТАЧКА** – Разматрање Предлога закона о потврђивању Споразума између Владе Републике Србије и Владе Републике Француске о размени и узајамној заштити тајних података, који је поднела Влада (број 011-2738/18, од 30. августа 2018. године).

**Петар Петровић** је отворио расправу у вези са овом тачком дневног реда, те како се нико није јавио за реч, закључио је расправу и ставио на гласање предлог, а чланови Одбора су **једногласно** донели одлуку:

-да Одбор предложи Народној скупштини да прихвати Предлог закона о потврђивању Споразума између Владе Републике Србије и Владе Републике Француске о размени и узајамној заштити тајних података у начелу.

-да за известиоца Одбора на седници Народне скупштине буде одређен Петар Петровић, председник Одбора.

**ДРУГА ТАЧКА -** Утврђивање Прдлога одлуке о престанку функције председника Основног суда у Сомбору.

**Петар Петровић** је рекао да је Марина Будановић, председник Основног суда у Сомбору упутила Захтев Народној скупштини, којим је затражила да Народна скупштина донесе одлуку о престанку функције председника Основног суда у Сомбору, чији је она носилац, с обзиром да је одлуком Високог савета судства од 6. јула 2018. године изабрана за судију Вишег суда у Сомбору.

Председавајући је ставио на гласање, а чланови Одбора су **једногласно** донели одлуку:

-да Одбор утврди Предлог одлуке о престанку функције председника Основног суда у Сомбору.

-да Одбор Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине;

-да за представника предлагача буде одређен Петар Петровић, председник Одбора.

**ТРЕЋА ТАЧКА –** Разно.

Расправа у вези са овом тачком дневног реда није отварана.

Седница је завршена у 9,45 часова.

СЕКРЕТАР ПРЕДСЕДНИК

Сања Пецељ Петар Петровић